《月中与诸友还在沙溪》
宋代·丘葵

为爱江头月，回环宿鹭汀。
露浓如泼水，天淡欲无星。
树色依月黑，萤光出竹青。
夜深幽兴极，瘦影自怜俜。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。